Érprise

Eune érprise, égalmint lonmée in inglé cover o cover version, ch'est un morcieu esistant pi qu'un eute eq sin créateu intarprète (ach sins intarprète original) érjue, d'fachon similoaire o diférinte.

 Définicions 
Pou l'musique clachique, in parle d'intarprétacion pos d'érprise (ch' terme étint parfoés synonyme ed Da capo dins eune euve musicale). Ech mot « érprise » o égalmint eune sinnification tré éspécifike in matière d'facture d'orgue.

In parle auchi d'version (moais al put ète intarprétée pèr l'meume artisse). In utilise auchi ch' terme d'érprise, in un sins pus littéral, lorsqu’un morcieu fidjure eune deusième foés su un meume album. Chés morcieus érpris sont l'pus souvint d'chés morcieus del musique populoaire.

Dins l' djazz pi l' blues l'érprise ch'est eune pratique habituelle ; pou chés tites chés pus érpris, in parle d'standards. Contrairemint à l'pratique d'chés eutes musiques populoaires, dousqu' chele érprise s'appuie su l'mélodie, in djazz l'règle est plutot ed s'appuyer su ch' qu'in lonme eune « grille d'accords » o grille harmonique, chole dech tème érpris, l'resse del reprise étint eune invincion mélodique alintour d'che tème.

Il y o pusieus ginres d'érprises :

 choles stricto sensu, in « érprind » un morcieu esistant tel queul, sans in canger l'mélodie pi chés paroles, meume si in put in modifier chés arinjmints ; ch'est souvint ch' cos d'chés « tubes ed l'étè », conme peu d'gins connoaissette l'nom ed l'artisse original, d’eutes artisses (o moaisons ed disques), in profitette pou sortir leu prope version quasi idintique à l'original. D'pus, chés versions s'értrouvette souvint dins chés compilacions car ales coutette moins cher eq l'original ; Egzimpes :
 Macarena, Los del Mar / Original : Los del Río ;
 La Bomba : King Africa / Original : Azul Azul ;
 Gasolina : Papa AP / Original : Daddy Yankee.
 chés adaptacions musicales (aveuc o sans érprise d'chés paroles) dousqu' chés arrangemints conchernette auchi l'mélodie (pèr egzimpe, l'érprise d'canchons des Beatles pèr Cathy Berberian o chole d'chés meumes dins l' estile choro dech Brésil) ;
 chés adaptacions textuelles non parodiques, dins l'meume langue o in traduccion ; dins ch' cos in parle alorse d'adaptacion. Chele pratique ed l'adaptacion est tré courinte dins chés poaiyis non anglofones, dins l' donmène dech rock pi del pop del décennie 1950 à l'décennie 1970 ; inversemint, eune d'chés canchons parmi chés pus souvint érprises in inglé pis pèr l'suite dins d'nombeuses eutes langues, My Way, est l’adaptacion del canchon franchoése Comme d'habitude créée pèr Claude François ; Ch'est auchi dvenu in 2007 ch' tite d'eune émission d'radio consacrée à chés érprises su eune éstacion in Ariège Radio Transparence.
 chés parodies, qui peuvette s’exercer su l'musique (version ed My Way pèr chés Sex Pistols) o chés paroles (Fat ed Weird Al Yankovic parodiant Bad ed Michael Jackson). Chertaines émissions d'radio conme l' Festival Roblès pis Le 6/9 d'NRJ, Choum, o chertains groupes, conme Les Bidochons (teskes humoristiques dseur des canchons d'artisses connus), o chés Punkles (érprises « punk » d'canchons des Beatles) s' sont foait eune éspécialité des érprises parodiques.

 In utilise auchi ch' terme pou foaire un arèt dins ch' morcieu pi érprinde à partir d'un indroét déjà jué.
Chés parodies conme érprises difèrint d'celles dues à chés imitateus, dech foait eq ches parodisses n'visette préchisémint pos à imiter leu modèle moais ach contraire à s'in diférinchier, à créer l'rire pèr ch' contrasse plutot eq pèr l'similarité.

Il n'est pos rare eq cheus qui font des érprises invitette l'artisse original à foaire l'érprise in duo aveuc eus. Parfoés l'érprise est pus connue dech grind public eq l'original.

Parfoés daucuns artisses font des érprises dsous forme d'pots-pourris (ch' groupe Stars on 45 s'in est foait eune éspécialité dins chés innées 1980).

Eune érprise put-ète égalmint réalisée dins ch' but d'rinde onmache à un artisse, eune euve, voére eune époque ; chela put alorse donner liu à un album pi/o un éspectake alintour ed ch' conchept (Pagny chante Brel, Entre deux ed Patrick Bruel, Grand Écran d'Eddy Mitchell o incore La Commune en chantant, in sont queques egzimpes).

In Franche, toute canchon put ète érprise libremint pi sans autorisacion si chés auteus-compositeus sont mincionnés dins chés crédits, si l'euve est intarprétée d'manière conforme à l'version originale dech tite sans modificacion dech teske o del composicion, et pi si chés droéts SDRM sont acquittés pi erversés à chés auteus-compositeus via l'Sacem. Inchi, s'il o des droéts su l'inrégistremint d'ses canchons originales, l'artisse-intarprète qui n'est pos auteu-compositeu n'in o autchun su chés évintuelles érprises(fr) .

 Clachemint d'chés tites chés pus érpris ach monne 

 Clachemint pèr ch' magazène Rolling Stone 

 Yesterday (The Beatles)(fr) 
 Georgia on My Mind
 Comme d'habitude / My Way (Claude François)
 (I Can't Get No) Satisfaction (The Rolling Stones)
 Blowin' in the Wind (Bob Dylan)
 Johnny B. Goode (Chuck Berry)
 What a Wonderful World (Louis Armstrong)
 Ain't No Sunshine (Bill Withers)
 Me and Bobby McGee (Roger Miller)
 Killing Me Softly with His Song

 Eutes tites chés pus érpris 

 La Paloma (Sebastián Iradier)
 Summertime (George Gershwin)
 Ne me quitte pas (Jacques Brel)(it) 
 White Christmas (Bing Crosby)
 Unchained Melody (Al Hibbler; Les Baxter)
 Moliendo café
 I Will Always Love You (Dolly Parton)
 Garota de Ipanema (Antônio Carlos Jobim)
 Knockin' on Heaven's Door (Bob Dylan)
 Hallelujah (Leonard Cohen)
 La Vie en rose (Édith Piaf)
 C'est si bon (Jean Marco)
 Pour toi (Dario Moreno pi Loulou Gasté), insuite notammint pèr Morris Albert, Feelings
 Perfidia (150 érprises ércinsées)

 Artisses ayant foait d'nombeuses érprises 
Boyce Avenue, Madison Beer, Jasmine Thompson, Carly Rae Jepsen, The Piano Guys, 2Cellos, Madilyn Bailey, Beth pi tant d'eutes sont dvenus chélèbes grache à leus érprises postées su YouTube.  

Lisse d'queques artisses pèr orde alfabétique : 

 Awaken
 Black Eyed Peas
 Children of Bodom
 Claude François
 Crazy Frog
 Dalida
 Dick Rivers
 Eddy Mitchell
 Elvis Presley
 Frank Alamo
 Graeme Allwright
 Hugues Aufray
 Joan Baez
 Joe Cocker
 Joe Dassin
 Johnny Hallyday
 Kanye West
 La Compagnie créole
 Les Compagnons de la chanson
 Manfred Mann
 Marilyn Manson
 Me First and the Gimme Gimmes, supergroupe punk rock dont tous chés tites sont des érprises
 Mireille Mathieu
 Nana Mouskouri
 Paco Ibáñez, dont l'totalité ed l'euve s'compose d'poèmes mis in musique pi d'érprises (d'Georges Brassens, notammint)
 Petula Clark
 Renaud o érpris 25 canchons d'Georges Brassens
 Richard Anthony
 Robert Gordon
 Sacha Distel
 Santana
 Sonata Arctica
 Sylvie Vartan
 The Beatles
 The Puppini Sisters
 Vanilla Fudge
 Yuri Buenaventura
 ZephyrMusic foait biaucoup d'érprises ach piano

 Notes pi référinches 

 Voér auchi 

 Loïens intarnètes 
 Ersources erlatives à l'musique : Munzinger Pop
 Notices dins des dictionnaires o inciclopédies généralisses : Den Store Danske Encyklopædi · Nationalencyklopedin
 Notices d'autorité : LCCN · GND · Israël

 Portals 

Catégorie:Industrie musicale
Catégorie:Canchon
Catégorie:Érprise d'canchons
Catégorie:Vocabuloaire del musique